পাবেল খান চৌধুরী ॥ রাগ অনুরাগ নয় জনগণের রায়ের প্রতি সম্মান রেখে সততা ও নিষ্ঠার সাথে দায়িত্ব পালন করবেন। বর্তমান জনবান্ধব সরকার ইউনিয়নের তথ্য সেবা কেন্দ্র গুলো থেকে জনগণের দূর গোড়ায় সেবা পৌছে দিচ্ছে। হবিগঞ্জ জেলার প্রথম ধাপে আজমিরীগঞ্জ উপজেলার নির্বাচিত ইউনিয়ন পরিষদ চেয়ারম্যানদের শপথ গ্রহণ অনুষ্ঠানে প্রধান অতিথির বক্তব্যে জেলা প্রশাসক সাবিনা আলম উপরোক্ত কথা বলেন। গতকাল রবিবার বিকেলে জেলা প্রশাসকের সম্মেলন কক্ষে আজমিরীগঞ্জ উপজেলার ৫টি ইউনিয়নের মধ্যে ৪টি ইউনিয়নের নব-নির্বাচিত চেয়ারম্যানদের শপথ গ্রহণ অনুষ্ঠিত হয়। শপথ গ্রহণ অনুষ্ঠানে উপস্থিত ছিলেন স্থানীয় সরকার বিভাগের উপ-পরিচালক (উপ-সচিব) মোহাম্মদ আব্দুর রউফ, অতিরিক্ত জেলা ম্যাজিষ্ট্রেট মোহাম্মদ এমরান হোসেন, আজমিরীগঞ্জ উপজেলা নির্বাহী কর্মকর্তা সাজিদুল ইসলাম ও হবিগঞ্জ প্রেসক্লাবের সাবেক সাধারণ সম্পাদক চৌধুরী মোহাম্মদ ...